b'\n_START_ARTICLE_\nP\xc3\xa5skekylling\n_START_PARAGRAPH_\nP\xc3\xa5skekyllinger bruges som symbol og pynt i forbindelse med p\xc3\xa5sken. Ligesom p\xc3\xa5ske\xc3\xa6g er kyllinger et symbol p\xc3\xa5 v\xc3\xa6kst og nyt liv, b\xc3\xa5de i hedensk og kristen tradition. Kyllinger er endvidere et for\xc3\xa5rstegn, eftersom b\xc3\xa5de \xc3\xa6g- og kyllingeproduktion tidligere m\xc3\xa5tte s\xc3\xa6ttes p\xc3\xa5 pause om vinteren._NEWLINE_P\xc3\xa5skekyllinger og h\xc3\xb8ns er gennemg\xc3\xa5ende som postkortmotiv og i forbindelse med chokoladep\xc3\xa5ske\xc3\xa6g i hele Norden i langt h\xc3\xb8jere grad end p\xc3\xa5skeharen, som er den tilsvarende skikkelse i Tyskland. P\xc3\xa5skeharen er is\xc3\xa6r blevet kendt hos os gennem vareudbuddet til p\xc3\xa5ske i forretninger som Aldi og Lidl, der er tyske. P\xc3\xa5skekyllingen er en skandinavisk tradition.'